I patriarkalske samfunn har ofte døtre forskjellige eller mindre familierettigheter enn sønner. I flere førindustrialiserte samfunn, og noen eksisterende samfunn, kan en familie ofte foretrekke å få sønner fremfor døtre, med påfølgende spedbarnsdrap på jenter. I noen samfunn er det også sedvane at en datter «selges» til sin ektemann, som betaler en brudepris; en annen beslektet form for denne skikken er når foreldre betaler datterens ektemann en pengesum for å kompensere for kvinnens finansielle byrde, som man finner i samfunn hvor kvinner ikke arbeider utenfor hjemmet, og kalles medgift.